PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 24.04.2002 

Nr.196

R A P O R T

asupra proiectului de Lege pentru respingerea Ordonanţei de urgenţă a Guvernului nr.161/2001 privind completarea Ordonanţei de urgenţă a Guvernului nr.121/2001 pentru suspendarea temporară a tuturor procedurilor referitoare la adopţiile internaţionale. 



În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă,  cu proiectul de Lege pentru respingerea Ordonanţei de urgenţă a Guvernului nr.161/2001 privind completarea Ordonanţei de urgenţă a Guvernului nr.121/2001 pentru suspendarea temporară a tuturor procedurilor referitoare la adopţiile internaţionale, trimis cu adresa nr.196 din 18 aprilie 2002, înregistrată sub nr.31/411 din 18 aprilie 2002.



Proiectul de lege a fost dezbătut şi adoptat de Senat în şedinţa din 11 aprilie 2002. 



Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr.25/236/2002. 



Obiectul de reglementare al prezentului proiect de lege îl constituie respingerea Ordonanţei de urgenţă nr.161 din 6 decembrie 2001, prin care se propunea completarea Ordonanţei de urgenţă a Guvernului nr.121/2001. 



În adoptarea soluţiei de respingere a Ordonanţei de urgenţă a Guvernului nr.161/2001, Senatul a avut în vedere faptul că toate propunerile de completare a Ordonanţei de urgenţă a Guvernului nr.121/2001 au fost preluate, ca amendamente, la dezbaterea proiectului de lege privind aprobarea acesteia. 



Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a luat în dezbatere proiectul de Lege pentru respingerea Ordonanţei de urgenţă a Guvernului nr.161/2001 privind completarea Ordonanţei de urgenţă a Guvernului nr.121/2001 pentru suspendarea temporară a tuturor procedurilor referitoare la adopţiile internaţionale în şedinţa din 24 aprilie 2002. 


În urma examinării întregii documentaţii şi a exprimării punctelor de vedere de către membrii comisiei, s-a constatat că, prin preluarea acestor reglementări în proiectul de Lege pentru aprobarea Ordonanţei de urgenţă a Guvernului nr.121/2001, pentru suspendarea temporară a tuturor procedurilor referitoare la adopţiile internaţionale, Ordonanţa de urgenţă a Guvernului nr.161/2001 a rămas fără obiect. 



De asemenea, membrii comisiei au constatat că, prin adoptarea acestei soluţii de către Senat, sunt respectate şi prevederile art.14 din Legea nr.24/2000 privind normele de tehnică legislativă pentru elaborarea actelor normative. 



Faţă de considerentele menţionate mai sus, membrii comisiei au hotărât, în unanimitate, să propună plenului Camerei Deputaţilor, spre dezbatere şi adoptare, proiectul de Lege pentru respingerea Ordonanţei de urgenţă a Guvernului nr.161/2001 privind completarea Ordonanţei de urgenţă a Guvernului nr.121/2001 pentru suspendarea temporară a tuturor procedurilor referitoare la adopţiile internaţionale, în forma adoptată de Senat la 11 aprilie 2002. 



Din numărul total al membrilor comisiei (23), au fost prezenţi la dezbateri 21 de deputaţi. 



În raport de obiectul şi conţinutul său, proiectul de lege face parte din categoria legilor ordinare. 

VICEPREŞEDINTE,                              SECRETAR, 

                       Emil Boc                                      Carmen Dumitriu 

red. consilier 

Diaconu Dumitra

